text: Vorbasse er et hit
  11 januar 2016 kl. 17.15
  I Vorbasse går det godt. Sidste år kom 44 nye borgere til den lille by.
  I modsætning til mange andre små byer lider Vorbasse ikke under butiksdød og indbyggere, der flytter fra byen. I løbet af 2015 fik byen 44 nye borgere. Og i følge socialdemokraten Henrik Dam Kristensen, der er kendt som postbuddet fra Vorbasse, er der flere årsager til Vorbasses popularitet.
  - En af grundene til at børnefamilier flytter hertil er, at pasningsmulighederne er gode. Vi har en folkeskole, som hele tiden fornyer sig. Og så tror jeg, at det er afgørende, at vi har Vorbasse Marked, som rigtig mange kender. Det giver et fantastisk foreningsliv, fordi Vorbasse Marked giver en god økonomi til foreningerne, siger Henrik Dam Kristensen til TV SYD.
  Henrik Dam Kristensen er ikke den eneste, der er vild med Vorbasse. Byens frisør og kromutter har også kun positivt at sige om den lille by:
  Se mere i TV SYD's nyhedsudsendelse kl. 19:30.
  